Document ID: /roh_data/filtered/fineweb-2-filterrobots_roh.jsonl.gz/69704

En la praschun da Liestal han 24 praschuniers refusà da puspè turnar en lur cellas. Policists hajan sinaquai sfurzà ils praschuniers da turnar. Blessads na sajan nagins vegni, tenor la polizia chantunala da Basilea-Champagna. La raschun per la resistenza dals praschuniers n'è anc betg encounschenta.
La polizia scriva, ch'i saja gartegià suenter trais uras da refar l'urden en la praschun cun in grond dumber da policists. Cumenzà hajan ils problems, cun in disput tranter praschuniers ed il persunal da la praschun. Tge ch'haja chaschunà quel – vegnia anc sclerì.
En tut èn 24 praschuniers stads involvads. Per persunas betg involvadas n'haja i betg dà privel, di la polizia.